钦定古今图书集成/历象汇编/庶征典/第075卷 > 《僖公十五年》
## 钦定古今图书集成/历象汇编/庶征典/第075卷 > 《僖公十五年》

《春秋》己卯晦，震夷伯之庙。

《公羊传》：“晦者何？冥也。震之者何？雷电击夷伯之庙者
也。夷伯者曷为者也？季氏之孚也。”

〈注〉“孚”，信也。季氏所信任臣。

季氏之《孚》则微者，其称“夷伯”何？大之也。曷为大之？天
戒之，故大之也。何以书？记异也。

《胡传》不曰“夷伯之庙震”，而曰“震夷伯之庙”者，天应之
也，天人相感之际微矣。